khistorydata/jeongjo-sjw-relations huggingface dataset:
정조 14년
金履翼啓曰大司憲洪秉纘持平李基慶張錫胤牌招啓辭未下執義李永穆掌令閔彝顯任長源俱在外監察茶時之意敢啓傳曰知道
정조 14년
尹行任啓曰禁衛營將官來言今日本營軍兵日次私習云矣敢啓傳曰待晴爲之
정조 14년
金履翼啓曰熙川郡守當日辭朝事命下而熙川郡守李義逸旣已肅拜之後謂有情勢下直單子屢度催促終不來呈事未前有萬萬駭然所當重勘而本院請推之外無他可施之罰何以爲之敢稟傳曰昨日點下時只念桂坊舊面目之潦倒如此而難赴之情勢未及思之觀此啓辭始覺得郡守見窠待差代口傳相換事分付銓曹
정조 14년
吏曹口傳政事以李齊淵爲陜川郡守熙川郡守李義逸陜川郡守李齊淵相換
정조 14년
有政吏批判書吳載純進參判未差參議丁範祖進左承旨李祖承進以朴聖泰爲承旨趙鼎鎭爲吏曹參判李昌漢爲大司諫權恢爲獻納鄭晩錫爲正言李敬玉爲戶曹參判李敬一爲大司成權爲同義禁閔鍾顯爲掌樂提調趙昌濂爲慶安察訪成種仁爲副校理沈能翼爲修撰義州府尹單李得臣注書單徐有聞德川郡守金漢老長連縣監金健修相換再政以李潤瑞爲任實縣監李在天爲求禮縣監三政以安命遠爲光陵參奉濟用判官李齊淵仍任
정조 14년
兵批判書李𡊠進參判柳戇入直參議洪文泳參知李師濂病右副承旨尹行任進以白東俊嚴思晩爲副摠管洪述遠爲忠壯將尹宇大爲五衛將金潤祥朴善垕爲景福將金㝡煥爲都摠經歷副護軍單李運彬權坪吳載紹副司直李敬五李喆模趙衍德副司果韓致應竝單付
정조 14년
李祖承啓曰俄者吏曹參判望筒見漏於入啓之時而下詢之後始爲披出臣之矇然入稟之罪不勝萬萬惶恐而當該銓官不可無警推考何如傳曰允承旨亦爲推考
정조 14년
傳于金履翼曰同副承旨入侍
정조 14년
李祖承啓曰新除授左副承旨朴聖泰卽爲牌招察任何如傳曰允
정조 14년
兵曹以李明運爲御營中軍
정조 14년
李祖承以吏曹言啓曰今日本曹開拆坐起時考見京外褒貶啓本則永禧殿參奉兪耼柱以盍勉謹愼爲目尙州牧使吳在文以何多作用爲目大興郡守金絅采以癤患過愼手援稍稽爲目永春縣監鄭述仁以火稅若蠲新歸可慰爲目鎭海縣監丁好南以自言釣魚無乃太康爲目則竝宜置下考而置諸中考殊無嚴明殿最之意該曹堂上及兩道道臣推考警責永禧殿參奉罷職四邑守令竝罷黜何如傳曰允稽援雖未知指的何事癤妨觸傷且觀於刑官審理時人頗瞭然本題似不至於降考濱海多魚暇日垂竿比之役心於麴櫱與尤物判有異焉中考足以知愧大興鎭海兩邑守令罷黜事勿論可也
정조 14년
李祖承以吏曹言啓曰郭山郡守申偗以三年窠守令兩次居中咸鏡都事文極孝以十二朔窠兩次居中其不治可知竝罷黜兼引儀李英孝以三十朔窠兩次居中依例罷職何如傳曰允引儀李英孝向於待令時旣有待下敎待令之命則徑先書等未安原題目勿施郭山之代有難遲待都政口傳擇差俾無數遞之弊可也
정조 14년
吏曹口傳政事以金㝡煥爲郭山郡守
정조 14년
備邊司薦望以徐邁修爲義州府尹
정조 14년
李祖承以弘文館言啓曰新除授修撰沈能翼卽爲牌招察任何如傳曰允
정조 14년
朴聖泰以義禁府言啓曰保放罪人姜査狀旣已啓下依例還囚後議處之意敢啓傳曰知道
정조 14년
禁府照目淮陽前府使姜矣本府議啓內罪狀可謂指不勝僂不體朝家恤民之德意稱以公廨修補多發民丁收斂民錢其數至於三百餘兩之多已極痛惡兺不喩其中三十六兩之私用亦極鄙瑣是白遣官長行止自有其度則吏校家往來雖不無委折論以體貌有駭瞻聆貽羞縉紳竝只以此照律罪從重論杖九十收贖告身盡行追奪徒二年半定配私罪判付啓其人則無足責情理則切可矜議律之際豈不欲參量而律不可低仰乙仍于前罪勘律不得闊狹是如乎後發之繡啓甚於前者所坐則今此照律之降以徒二年半者已露律官之巧加杜撰兺不喩兩罪俱發從重論自是法典則尤焉敢如是照律乎該律官段當重繩已因他囚照律事處分不必疊勘而獻讞不審諸堂烏可無罪一竝爲先從重推考此囚段卽其犯科地方勿限年定配以謝淮陽之民爲良如敎又照目忠淸前水虞候具載敬矣本府議啓內漕船過境之報自是年例之事而成冊中邑名之不錄難免昏謬之失以此照律罪杖八十收贖奪告身三等私罪奉敎依允爲旀功減一等爲良如敎又照目廣城堡別將尹宅莘矣本府議啓內漕船臭載旣在境內而不能趁卽救出至有穀物之沈濕稽緩之罪在所難免以此照律罪杖八十收贖奪告身三等私罪判付啓護送不用心地方官自有當勘罪名則忽以無於法之三等奪告身照勘者律官所爲萬萬痛惡有勢士夫則重律低勘無勢土裨則公然加倍寧有如許王府關和乎前此申飭何如則用律之際焉敢若是用奸該律官初欲嚴刑準三次遠地定配矣以今日之致十分參酌只令汰去以此判付嚴飭刑曹此後京外律官舞法之習各別嚴飭此囚段以本律罷職放送爲良如敎
정조 14년
禁府啓目前山淸縣監鄭來鼎趙弘鎭南公轍等原情云云鄭來鼎南公轍等亦傳旨內辭緣泛稱遲晩竝只刑推得情爲白乎旀趙弘鎭段傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓鄭來鼎段已報營已登聞京司回啓已以推考勘罪今不可疊勘趙弘鎭段徑遞在於文書磨勘前亦無可論竝只分揀放送爲旀南公轍段事勢之如此如彼姑無論兩年反逋穀摠旣如是夥然則可謂闊狹不得而弊邑生手何足深責如律勘斷似過矣罷職放送爲良如敎又啓目忠州前營將李寬徵原情云云問目內辭緣泛稱遲晩刑推得情何如判付啓除刑推除議處年老至此昏憒可知當初差遣未免不審當暑滯囚宜念罷職放送爲良如敎又啓目廣城堡別將尹宅莘原情云云傳旨問目內辭緣泛稱遲晩刑推得情何如判付啓除刑推議處爲良如敎又啓目忠淸前水虞候具載敬原情云云問目內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓依允
정조 14년
左議政蔡濟恭箚曰伏以臣於日昨筵席以日後廟薦不敢奉行之意縷縷陳白或庶冀天心矜憐有所體諒不數日而灣尹適有窠以臣之不爲議薦嚴旨屢降促敎甚急臣惶隕震越未能周思率爾以熙川郡守李得臣置諸首擬蓋臣與得臣情面未熟而素聞有錦營治績又於近日聞熙川頗能善賑而熙與灣道里不甚遠可以省迎送之弊故以是爲定書報僚相亦無異見仍卽入啓蒙點矣追後思之得臣卽外補之人也外補雖以守宰爲名便是嚴譴嚴譴未收之前自廟堂直爲陞遷在國體則實涉未安在臣身則終歸自專反復思惟惶愧靡寧玆敢短箚自列臣謂灣尹薦望勿施爲宜臣之妄率之罪亦不當仍置亟降處分以警具僚千萬幸甚答曰省箚具悉卿懇廟薦體重罷散亦勿拘外補雖譴勘亦官職以外遷外似無不可然係是無於例則此等處循例爲好弊邑數遞亦屬軫念箚請依施今政新除郡守仍任灣尹之代卽爲議薦卿須安心勿辭視事仍傳曰此批答遣史官傳諭
정조 14년
吏曹參判趙鼎鎭疏曰伏以臣頂踵毛髮皆聖主賜也庸陋而簡拔之滓穢而灑濯之坑坎袵席曲費恩造糜粉隕結猶屬例談區區所自勉而自效者惟是畏約以持身拙直以爲規雖無所裨補而庶或免罪戾不幸非分之職自速過福之災臺言峻發而陷欺天罔上之科素心未孚而爲孤恩負德之人聲罪之目固合誅戮而末勘之請只止刋削閉門不見人面而求死不得者數月于玆矣千萬不意收敍之典特出常格憲長之除又以前望天地之仁不欲終棄旣施甄錄之恩父母之慈曲賜體諒旋降許解之命曾未幾何銓部除旨又復臨辱拂拭之眷轉益優渥感刻之忱惟有血涕顧今狗馬賤疾隔死如紙此生此世報答無地伏枕悲泣此何人斯噫臣於向來始之引義繼而陳疏者顧其情則亶出惶怯之意全沒商量殆若較辨此實臣之罪也及伏奉縷縷恩敎淵鑑悉燭而毋容自辨誨諭備至而若詔迷子臣莊誦德音益知愆尤不肖如臣何以獲此至若臺啓之臚列臣罪狀者何怪乎其言之來也蓋高應觀求官之跡遍到銓門則臣謂之獨不見臺望新通兩堂合席則臣謂之無可否此臺臣所以驟聞而致訝者也第應觀之爲何狀臣固昧昧而臨政注擬之時始乃聞之區區自訟之意妄以爲知之爲知不知爲不知豈料據實之言反歸飾虛無情之事遽陷罔測若使臣言行有素於平日誠信見孚於同朝則人之不諒胡至於此噫嘻事上不欺人臣之大節有罪首實古人之明戒臣雖至愚粗知此義況臣之受恩於殿下者何如也而變幻事情欺瞞聰聽臣雖忍爲天神獨不畏乎此臣所以血泣悲冤生而不如死者也撫躬悼命尙有何辭臣於前後處義只知有怵畏不識有廉恥者屢矣乃者甄拔之恩迥出尋常寵除之辱至於一再以臣生死向前之心豈不欲竭蹶叩謝而臣之辜犯至此狼狽至此者專由於見職之濫叨而已分之不量故也今此僨誤之地豈有去就之可論不待臣畢辭煩籲庶蒙矜許之恩且臣積年伏暑之祟每當炎濕輒成泄痢今夏舊疾比前陡劇兼以寒熱之症已帀一朔日添時加喘喘床笫實有朝夕待盡之形種種穢陋之症亦不敢一一煩溷而雖非情勢之難冒廉防之難越只此目下危急之疾萬無自力蠢動之勢擔舁隨牌亦無其望逋慢之罪尤合萬死玆敢略暴情病之實仰干崇嚴之聽伏乞天地父母憐臣哀苦之籲察臣疾痛之呼將臣銓任先行刋改仍命攸司勘臣罪負以嚴公法以延殘喘不勝幸甚答曰省疏具悉卿其勿辭行公
정조 14년
庚戌六月十七日卯時上御重熙堂同副承旨入侍時同副承旨金履翼假注書趙台榮記注官白慶楷金鳳顯以次進伏訖上曰進御淸上飮二貼依前方煎入出榻敎命書傳敎曰本曹開坼坐起今日爲之云參判待下批一體牌招察任命退承史以次退出
정조 14년
庚戌六月十七日午時上御重熙堂右副承旨入侍時右副承旨尹行任假注書趙台榮記注官白慶楷金鳳顯以次進伏訖上命書傳敎曰爲承候有此除官而程道近千里云往來之際徒貽瘝曠之弊德川郡守海西守令侍從窠中相換竝令除朝辭赴任上曰左承旨入侍出榻敎賤臣承命出傳左承旨李祖承進伏命書傳敎曰守令有闕之代口傳差出求禮自在應避之科亦令口傳差代事分付命退承史以次退出
정조 14년
行都承旨洪檍藥院直左承旨李祖承坐直右承旨曺允大坐左副承旨朴聖泰坐右副承旨尹行任坐直同副承旨金履翼坐注書徐有聞仕直一員未差假注書柳師模藥院直事變假注書鄭履綏仕
정조 14년
惠慶宮內閣政院玉堂朝廷二品以上六曹堂上兩司長官單子問安答曰知道
정조 14년
元子誕降後大殿王大妃殿惠慶宮中宮殿內閣政院玉堂藥房時原任大臣單子問安答曰知道
정조 14년
大殿王大妃殿惠慶宮中宮殿藥房夕問安答曰知道
정조 14년
尹行任啓曰大司憲洪秉纘持平李基慶張錫胤牌招啓辭未下執義李永穆掌令閔彝顯任長源俱在外監察茶時之意敢啓傳曰知道
정조 14년
朴聖泰以都摠府言啓曰今日入直內三廳武兼禁軍及軍兵等當爲中日習射而惠慶宮誕日相値不得爲之之意敢啓傳曰知道
정조 14년
傳于李祖承曰坐直承旨竝入侍
정조 14년
李祖承啓曰藥房三提調來詣請對矣傳曰入侍
정조 14년
尹行任啓曰時原任大臣率卿宰來詣請對矣傳曰入侍
정조 14년
尹行任啓曰時原任閣臣來詣請對矣傳曰入侍
정조 14년
承旨前望單子入之洪檍落點
정조 14년
洪檍以禮曹言啓曰傳曰綏嬪朴氏順産生男內殿取以爲子以定號元子大臣諸臣求對陳請特許所請定號爲元子告廟頒赦依例擧行事命下矣告宗廟永寧殿社稷景慕宮頒赦陳賀等節不容少緩卽爲擇日擧行何如傳曰允
정조 14년
李祖承以禮曹言啓曰元子定號陳賀時例有方物物膳封進之規矣大殿王大妃殿惠慶宮中宮殿方物物膳一依別陳賀時例封進而正日迫近依前例隨後封進之意分付諸道及開城府何如傳曰允
정조 14년
李祖承以禮曹言啓曰元子定號元子宮供上之節今六月十八日爲始封進之意分付各該司何如傳曰名號已定宗社神人有托至於供上係是浮文且有古例待下敎爲之事分付可也
정조 14년
李祖承以內醫院都提調提調意啓曰産室廳自今日設廳三提調竝直事命下矣臣等自今日竝直本院之意敢啓傳曰知道
정조 14년
李祖承以內醫院都提調提調意啓曰産室廳醫官康命吉康晉三周命新李敬培待令事命下矣依下敎擧行之意敢啓傳曰知道
정조 14년
庚戌六月十八日申時上御重熙堂坐直承旨竝入侍時左承旨李祖承右副承旨尹行任記事官徐有聞記注官白慶楷金鳳顯以次進伏訖上曰綏嬪順産生男宗社之幸當如何祖承行任等曰伏承下敎我東方億萬之休自今伊始八域臣民孰不蹈舞相賀而臣等適在禁直獲覩邦家之大慶區區歡忭之忱尤倍他人手舞足蹈不足以諭此下情之萬一矣上曰都承旨前望單子入之待下批牌招察任出榻敎上曰行都承旨洪檍爲藥房副提調出榻敎上曰承旨卽爲退出使外廷知有邦慶可也仍命退承史以次退出
정조 14년
庚戌六月十八日酉時上御誠正閣時原任大臣閣臣藥房三提調卿宰請對入侍時領敦寧洪樂性判府事李福源左議政蔡濟恭右議政金鍾秀一提學鄭民始檢校直閣徐鼎修鄭東浚鄭大容李晩秀藥房提調吳載純行都承旨洪檍左承旨李祖承右副承旨尹行任記事官徐有聞記注官白慶楷金鳳顯以次進伏訖樂性等齊奏曰皇天祖宗默垂陰騭聖嗣誕降吾東方億萬年無疆之休實基於今日歡欣慶忭何可形容況以大聖賢誕降之舊甲又値慈宮誕辰有此邦慶日氣且淸朗天心可以仰占矣上曰國勢有維持之喜殿宮有含飴之慶欣悅何可盡言今日分娩予所未料自午間有産漸順娩生男誠奇幸矣樂性福源濟恭鍾秀等曰皇天祖宗默垂眷佑聖嗣誕降神入有托此誠吾東方億萬年無疆之慶中宮殿取以爲子定號元子有不容一日少緩玆敢齊聲仰請矣上曰依爲之出擧條上命書傳敎曰綏嬪朴氏順産生男內殿取以爲子以定號元子大臣諸臣求對陳請特許所請定號爲元子告廟頒赦令該曹依例擧行樂性曰元子誕降自今日産室廳依例設行之意敢達矣上曰依爲之樂性曰産室廳別掌務官以康晉三差下之意敢達矣上曰依爲之出擧條命書傳敎曰差備待令醫官康命吉周命新李景培康晉三待令事分付此不過循前例者各司待令則皆勿爲之事分付樂性福源濟恭鍾秀等曰産室廳自今設行矣捲草官當依例差出政官牌招擧行何如上曰依爲之出擧條樂性曰藥院三提調旣已直宿報恩縣監朴準源儀賓都事朴宗輔一體直宿何如上曰報恩縣監朴準源直宿可也出擧條命退諸臣以次退出
정조 14년
行都承旨洪檍藥院直左承旨李祖承坐直右承旨曺允大仕左副承旨朴聖泰仕右副承旨尹行任坐直同副承旨金履翼仕注書徐有聞仕直一員未差假注書柳師模藥院直事變假注書鄭履綏仕
정조 14년
大殿王大妃殿惠慶宮中宮殿內閣政院玉堂朝問安答曰知道
정조 14년
大殿王大妃殿惠慶宮中宮殿內閣政院玉堂夕問安答曰知道
정조 14년
藥房都提調洪樂性提調吳載純副提調洪檍啓曰伏未審午間聖體若何元子宮氣候何如臣等不任歡忭敢此問安答曰知道
정조 14년
王大妃殿惠慶宮中宮殿綏嬪宮藥房口傳問安答曰知道
정조 14년
傳于李祖承曰右副承旨入侍
정조 14년
有政吏批判書吳載純進參判趙鼎鎭牌不進參議丁範祖牌不進左承旨李祖承進以韓光會爲捲草官李度默爲禮曹參判
정조 14년
兵曹口傳政事副司直單金載瓚
정조 14년
李祖承以禮曹言啓曰今此元子定號告廟頒赦陳賀擇日擧行事草記允事啓下矣告宗廟永寧殿社稷景慕宮吉日卽令日官推擇則今六月二十二日爲吉云以此日告廟後頒赦陳賀仍卽擧行何如傳曰以二十四日爲之可也
정조 14년
李祖承以禮曹言啓曰今此元子定號告廟頒赦京外封箋陳賀時王大妃殿惠慶宮中宮殿一體進箋陳賀而箋文頭辭以大殿箋文頭辭同爲擧行何如傳曰允
정조 14년
李祖承以禮曹言啓曰元子定號告廟社祭今六月二十四日定行事命下矣宗廟永寧殿社稷景慕宮依前例遣大臣設行事知委何如傳曰允
정조 14년
庚戌六月十九日卯時上御重熙堂左承旨入侍時左承旨李祖承記事官徐有聞記注官白慶楷金鳳顯以次進伏訖上曰提調入侍出榻敎賤臣承命出與藥房提調吳載純偕入進伏上曰進御淸上飮依前方一貼煎入出榻敎載純曰捲草官韓光會所帶兼任合有變通之道故敢達矣上命書榻敎曰右參贊韓光會兼帶金吾之任許遞上曰禮曹參判金載瓚許遞出榻敎命退諸臣以次退出
정조 14년
大殿王大妃殿惠慶宮中宮殿內閣政院玉堂朝廷口傳朝問安答曰知道
정조 14년
大殿王大地殿惠慶宮中宮殿二品以上六曹堂上兩司長官闕外朝問安答曰知道
정조 14년
大殿王大妃殿惠慶宮中宮殿內閣政院玉堂口傳夕問安答曰知道
정조 14년
藥房都提調洪樂性提調吳載純副提調洪檍啓曰伏未審夜間聖體若何元子宮氣候何如臣等歡忭之忱歷日彌切敢此問安答曰知道
정조 14년
藥房口傳啓曰夜間綏嬪宮氣候何如今日乃分娩後第三日而洗浴吉時昨已擇入矣當此暑節勞動之際固宜謹愼元子宮保護之節尤當詳審只用手巾蘸水略拭恐爲得宜惶恐敢啓答曰知道
정조 14년
李祖承啓曰領敦寧洪樂性判府事李福源左議政蔡濟恭右議政金鍾秀有稟定事來詣請對矣傳曰入侍
정조 14년
李祖承啓曰時原任閣臣有稟定事來詣請對矣傳曰入侍
정조 14년
傳于李祖承曰承旨入侍
정조 14년
藝文提學前望單子入之鄭民始落點
정조 14년
藥房都提調洪樂性提調吳載純副提調洪檍啓曰伏未審午間聖體若何元子宮氣候何如臣等不任區區歡忭之至敢此問安答曰知道
정조 14년
李祖承啓曰兵曹郞廳來言敦化門弘文館兩處水門水勢漲溢當爲開鑰云矣依定式除標信開閉之意敢啓傳曰知道
정조 14년
李祖承啓曰頒赦文當爲製進藝文提學鄭民始待明朝牌招何如傳曰允
정조 14년
李祖承以兵曹言啓曰五衛將尹宇大前任全羅監營中軍忠壯衛將洪述遠前任黃海監營中軍俱在任所而本廳番次苟艱云竝今姑改差何如傳曰允
정조 14년
李祖承以義禁府言啓曰慶尙道尙州牧定配罪人李謙煥放送事命下矣李謙煥卽爲放送事分付該道道臣之意敢啓傳知道
정조 14년
庚戌六月二十日卯時上御重熙堂時原任大臣閣臣請對入侍時領敦寧洪樂性判府事李福源左議政蔡濟恭右議政金鍾秀一提學鄭民始檢校直閣徐鼎修鄭東浚李晩秀鄭大容右副承旨尹行任記事官徐有聞記注官白慶楷金鳳顯以次進伏訖樂性等曰日間聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性等曰今日邦慶實是宗社無疆之福元子定號之後封冊盛禮乃是次第事謹稽國朝已行之例雖未嘗當年奏請而今番事體與前不同年前皇旨有曰俟得有子嗣卽行奏明冊封世子承續宗祧用延國慶皇旨之鄭重至此在我國道理邦慶後不可不卽爲奏聞旣奏聞則又不可不別差使价此係鄭重之事不容一日遲緩敢此仰達矣上曰皇旨雖有卽爲奏聞之語而予之本意欲遲遲待稍長此卽卿等之所知也肅廟封冊時春秋予之受冊年紀實合遵倣古大臣所謂元子定號卽國本已定之日者可謂格言至論豈係於封冊遲速乎然旣有皇旨不可不卽爲報聞而兼伸必欲遲遲之意誠兩便如是爲定則與請行封典有異不必專差使价又欲尾付遲待之意則以奏聞爲之似屑越今適賀使之行姑未渡灣卿等與文任將此意撰出咨文順付入送爲好卿等依此卽爲撰進可也出擧條命書榻敎曰藝文提學前望單子入之待下批牌招察任命書傳敎曰雖曰前例當暑仍番軍兵之弊宜念昌德宮入直軍兵自明日依例替直事分付命書榻敎曰尙州牧定配罪人李謙煥放送又命書榻敎曰進御淸上飮依前方一貼煎入自明日停止命退諸臣以次退出
정조 14년
庚戌六月二十日辰時上御重熙堂右副承旨入侍時右副承旨尹行任記事官徐有聞記注官白慶楷金鳳顯以次進伏訖上命書傳敎曰今番告廟陳賀日慈殿慈宮京外所進賀箋頭辭已啓下其日當親行殿宮賀禮後臨殿受賀以此分付處所以仁政殿爲之命退承史以次退出
정조 14년
庚戌六月二十日酉時上御重熙堂坐直承旨入侍時右副承旨尹行任記事官徐有聞記注官白慶楷金鳳顯以次進伏訖上命書榻敎曰文臣堂下侍從以上蔭官堂上以上武臣邊地以上罷削人竝蕩滌行任曰今二十四日陳賀時依舊例文臣侍從以上蔭武堂上以上時無職名人竝令該曹口傳付軍職以爲參班之地何如上曰依爲之出擧條命退承史以次退出
정조 14년
行都承旨洪檍藥院直左承旨李祖承坐直右承旨曺允大坐左副承旨朴聖泰坐右副承旨尹行任坐直同副承旨未差注書徐有聞仕直一員未差假注書柳師模藥院直事變假注書鄭履綏仕
정조 14년
大殿王大妃殿惠慶宮中宮殿內閣政院玉堂口傳朝問安答曰知道
정조 14년
藥房都提調洪樂性提調吳載純副提調洪檍啓曰伏未審夜間聖體若何元子宮洗浴後氣候何如臣等歡忭之忱愈往彌切敢此問安答曰知道
정조 14년
傳于李祖承曰有司堂上入侍
정조 14년
傳于尹行任曰刑曹參議許遞
정조 14년
傳于尹行任曰未肅拜摠管許遞令該曹口傳差出以入直兵曹堂上擬入待下批牌招察任
정조 14년
兵曹口傳政事以洪文泳爲都摠管副司直單洪文泳副摠管洪文泳
정조 14년
傳于尹行任曰兵曹堂上前望單子入之待下批牌招察任
정조 14년
兵曹參議前望單子入之金履翼落點
정조 14년
兵曹口傳政事副司直單李晩秀
정조 14년
兵曹口傳政事副護軍單李顯福任屹徐有和韓光迪李煜柳光璧林永老副司直單金尙集金光默魚錫定閔台爀沈煥之蔡緯夏洪義浩副司果單任希雨張至顯宋俊載鄭萬始李庚運金孝建李尙度朴宗來閔昌爀李義鳳李晴黃樟沈鏗金星甲沈鏶李普天申禹相宋銓趙弘鎭成德雨尹得孚金啓洛宋祥濂韓光植林道浩尹序東申大尹趙武範朴宗正李儒修李基恒崔重圭金鎔玄重祚姜翰姜碩龜朴師默鄭𣲚權儐朴柱遇兪漢寓金樂誠崔宇觀李萬榮李敬臣朴崙壽尹之鉉李東埴韓啓玉李聖輪洪彦燮尹在明曺喜有姜文會朴宗謙沈樂洙徐榮輔鄭東觀李祉永李錫夏吳泰賢韓宗纘高益擎金復元安鼎大權之彦宋景煥趙星逵許晪曺命業吳鵬南朴性集金熙朝尹羽烈金熙采崔景岳尹永僖李得休李彦祜申馥金遇國
정조 14년
尹行任以兵曹言啓曰依下敎今日入直羽林衛一番禁軍一百人該番將李長喆使之領率經宿龍虎營後臣一一親檢替代入直之意敢啓傳曰知道
정조 14년
尹行任以都摠府言啓曰今日入直軍兵等中日當次而産室廳直宿相値不得爲之之意敢啓傳曰知道
정조 14년
尹行任以扈衛廳大將意啓曰依傳敎本廳軍官以時入直十三人仍爲入直之意敢啓傳曰知道
정조 14년
尹行任以訓鍊都監言啓曰依下敎金虎門入直軍一百名永肅門入直局出身二十人昨日以精潔之類各別抄定把摠李東弼哨官劉孝澤局別將李始喆竝爲留宿於北營今朝使之替直之意敢啓傳曰知道
정조 14년
庚戌六月二十一日午時上御重熙堂軍士房承旨入侍時右副承旨尹行任記事官徐有聞記注官白慶楷金鳳顯以次進伏訖上命書榻敎曰侍從貶坐不參居中人竝勿施歲抄中勿論又命書傳敎曰今番赦典豈待諸道放未放上來後回啓乎頒赦日當直下處分依乙卯已例爲之令各該道有旨祗受日不必待該曹該府關先卽星火擧行形止狀聞事令廟堂卽爲行會諸道而京都流案或有遺漏而未及一體疏放又或有未及到配而見漏者令各該道後錄狀聞事亦爲分付命退承史以次退出
정조 14년
行都承旨洪檍藥院直左承旨鄭東俊[鄭東浚]坐右承旨李祖承坐直左副承旨李鼎運未肅拜右副承旨曺允大坐同副承旨尹行任坐直注書徐有聞仕直一員未差假注書柳師模藥院直事變假注書鄭履綏仕
정조 14년
大殿王大妃殿惠慶宮中宮殿二品以上六曹堂上兩司長官闕外問安答曰知道
정조 14년
藥房都提調洪樂性提調吳載純副提調洪檍啓曰伏未審夜間聖體若何元子宮氣候何如臣等歡忭之忱愈往彌切敢此問安答曰知道
정조 14년
傳于李鼎運左副承旨軍士房承旨入侍
정조 14년
尹行任啓曰吏曹郞廳來言承旨有闕政事取稟傳曰前望單子入之待下批牌招察任
정조 14년
承旨前望單子入之李鼎運落點
정조 14년
刑曹參議前望單子入之朴聖泰落點
정조 14년
承旨前望單子入之鄭東俊落點
정조 14년
兵曹口傳政事以朴光進李文煥爲五衛將
정조 14년
鄭東浚以禮曹言啓曰今此元子定號頒赦陳賀時各殿宮儀註直爲書入於王大妃殿惠慶宮中宮殿之意敢啓傳曰知道
정조 14년
敎中外大小臣僚耆老軍民閑良人等書王若曰運啓一淸方切彌月之顒望慶協兩照聿荷自天之申休式先正名用脩播告顧予寡德叨玆丕基承祖宗艱大之投深念付托之重當春秋晼晩之際尙遲本支之繁追周家瓜瓞之詩固知綿綿餘慶思羲易匕鬯之義常切耿耿此心幸賴皇穹默佑之庥聿覩冢嗣篤生之喜三宗之血脈載續上慰陟降之靈兩宮之歡顔始開大副晝宵之望値庚戌之昌運適符聆癸甲之英音又在先聖以降之年慈宮載夙之日無菑無害奚待日再問之期克類克明允協震一索之兆爰遵漢明德故事仍擧周元子盛儀嘉一人之元良國本自此定矣想八域之舞蹈民心有所繫焉天挺岐嶷之姿洪基增盤石之固日播輝潤之頌寶籙期海籌之長玆於告太室之餘申而敷多方之誥堂構之緖業有托實維無疆之休臣民之祈望克符詎緩同慶之擧肆飾泰來之喜用推解澤之恩自本月二十四日昧爽以前除謀反大逆謀叛子孫謀殺毆罵祖父母父母妻妾謀殺夫奴婢謀殺主謀故殺人魘魅蠱毒關係國家綱常贓汚强竊盜外雜犯死罪以下徒流付處安置充軍已至配所未至配所已發覺未發覺已決正未決正咸宥除之敢以宥旨前事相告言者以其罪罪之在官者各加一資資窮者代加於戲燕翼貽謨曷副仁天之眷命鳳綸覃惠長騰率土之歡聲故玆敎示想宜知悉藝文館提學鄭民始製進
정조 14년
庚戌六月二十二日上御重熙堂坐直承旨入侍時同副承旨尹行任記事官徐有聞記注官白慶楷金鳳顯以次進伏訖上命書榻敎曰承旨前望單子入之待下批牌招察任又命書傳敎曰刑曹參議前望單子入之命退承史以次退出
정조 14년
行都承旨洪檍坐左承旨鄭東俊[鄭東浚]坐右承旨李祖承坐直左副承旨李鼎運坐右副承旨曺允大坐同副承旨尹行任坐直注書徐有聞仕直一員未差假注書趙台榮仕事變假注書鄭履綏仕
정조 14년
藥房都提調洪樂性副提調洪檍啓曰伏未審夜間聖體若何元子宮氣候何如臣等歡忭之忱愈往彌切敢此問安答曰知道
정조 14년
傳于尹行任曰禮房承旨馳詣宗廟永寧殿景慕宮社稷奉審摘奸以來
정조 14년
藥房都提調洪樂性副提調洪檍啓曰伏未審午間聖體若何元子宮氣候何如臣等不任區區歡忭之至敢此問安答曰知道
정조 14년
傳于尹行任曰都承旨同副承旨入侍
정조 14년
兵曹口傳政事副司直單閔百奮尹尙東洪樂信李東馨朴宗甲成胤儉副司果沈埉李春輔金箕象閔養顯吳鼎源兪岳柱柳協基李義駿尹在醇
정조 14년
傳于曺允大曰軍士房承旨入侍
정조 14년
以校理李冕膺修撰沈能翼牌不進罷職傳旨傳于曺允大曰只推
정조 14년
尹行任以兵曹言啓曰依下敎今日入直羽林衛二番禁軍一百人該番將李邦運使之領率經宿龍虎營後臣一一親點替代入直之意敢啓傳曰知道
정조 14년
尹行任以訓鍊都監言啓曰依下敎金虎門入直軍一百名把摠李琦鉉哨官李鴻德永肅門入直局出身二十人昨日以精潔者各別抄定竝爲留宿於北營今朝使之替直而局別將李始喆仍直之意敢啓傳曰知道
정조 14년
行都承旨柳戇坐左承旨趙衍德坐直右承旨曺允大坐左副承旨尹行任坐右副承旨柳文養坐直同副承旨姜垣坐注書徐有聞仕直一員未差假注書趙台榮仕事變假注書鄭履綏仕
정조 14년
藥房都提調洪樂性副提調洪檍啓曰伏未審夜間聖體若何元子宮氣候何如七日已屆縟儀載擧臣等益不勝歡忭之忱敢此問安答曰知道
정조 14년
大殿王大妃殿惠慶宮中宮殿內閣政院玉堂朝廷二品以上六曹堂上兩司長官單子問安答曰知道
정조 14년
藥房口傳啓曰今日乃綏嬪宮解娩後第七日捲草祭旣已設行産室廳掇罷矣臣等與諸醫當依例罷直宿退出而差備待令醫官則姑爲仍留何如惶恐敢啓傳曰知道依此爲之差備待令醫官不必如例仍留只以周命新李敬培姑爲待令過一兩日後退去
정조 14년
曺允大啓曰頒赦爲之事命下矣未承授推考傳旨自本院依例爻周之意敢啓傳曰知道
정조 14년
傳于曺允大曰右承旨同副承旨入侍
정조 14년
柳師模陞六代以趙台榮爲假注書
정조 14년
傳于曺允大曰兼都承旨許遞前望單子入之待下批牌招察任
정조 14년
都承旨前望單子入之柳戇落點
정조 14년
傳于曺允大曰今番昌慶宮入直武臣將官軍兵及昌德宮入直武臣將官軍兵當於來月試射令兵曹預捧擧案以待昌慶宮入直武士柳葉箭及小布各一巡軍兵技藝二技昌德宮入直武士柳葉箭一巡軍兵技藝一次以此分付
정조 14년
傳于曺允大曰藏胎吉日從近推擇凡係貽弊民邑之事令該監一提調詳考前例務加節省此亦祈永之意仍以此意待處所稟定後令廟堂行會嚴飭胎封該道
정조 14년
傳于尹行任曰西淸君煋安恩君𤈻光恩副尉金箕性百官加親授
정조 14년
傳于尹行任曰中官李團宜鄭國允百官加親授
정조 14년
趙衍德啓曰吏曹郞廳來言百官加下批政事取稟傳曰當日爲之
정조 14년
傳于柳文養曰取考壬申謄錄都提調賞典傳敎中鞍具馬面給下有子壻弟姪中一人調用之例今日政爲之原傳敎添書
정조 14년
有政吏批判書吳載純進參判趙鼎鎭牌不進參議丁範祖牌不進右副承旨柳文養進以洪檍爲判尹洪良浩爲刑曹判書鄭東浚爲兵曹參判李祖承爲刑曹參判李鼎運爲右尹權噵爲判義禁朴準源爲戶曹參議朴猷煥爲左通禮朴聖集爲右通禮柳師模爲典籍崔烜爲司諫右參贊韓光會今加輔國吏曹判書吳載純今加崇政行都承旨洪檍今加資憲左承旨鄭東浚右承旨李祖承左副承旨李鼎運以上今加嘉善應敎柳文養左通禮金光岳右通禮韓鼎運報恩縣監朴準源以上今加通政行副司直鄭一祥今加崇祿權噵今加崇政姜世晃李柱國尹坊咸春君李昌運知事宋載經行副護軍柳鎭恒行副司直趙瑍李獻慶以上今加正憲行副護軍李彦熙李漢泰李聖師以上今加資憲行副司直任希曾鄭景淳成德朝李堉洪應辰戶曹參判李敬玉司直申思運忠淸監司鄭存中司直兪彦鉉宋濟魯李弘稷金弘濟副護軍李明運朴宗益林遇春金光宇以上今加嘉義行副司直蔡緯夏沈觀之崔朱重純奇彦鼎金樂洙李復永洪周萬金宗洙崔夢嵒李敏輔呂善亨金楗韓宗濟朴祥馨徐秉德尹謐蔡挺夏黃㮋金宅洙成穎吳著朴孝蔘李穦李寬趙鼎耉白大成禹禎圭李景行成胤儉金玄奭魚史弼李銾申㬚具世勛李邦鵬李策卞至健姜柱河高信謙鄭宇璧李漢明申翊文洪允中李杞齡尹光億白鳳麟李徵大趙雲慶李廷老金宗淵魚有南趙慶進李栭漢崔祏尹守範忠淸兵使金麟瑞行副司直朴長漢李弼大尹昌柱徐獻修以上今加嘉善司諫姜垣副司果安鼎大副護軍高益擎副司果安鼎大李性吾權之彦權世規趙錫龍崔宇觀姜翰長興主簿元重擧前縣監金相丁前判官申光健前府使金熙前郡守尹㫛以上今加通政義州府尹單徐邁修前府使林永老任屹復資事承傳南學訓導單安敬默以洪大榮爲平市主簿行副司直徐晦修元啓英以上今加嘉義行副司直李東泰前僉知朴師沃柳明渭嚴球前府使申胤洸前僉知李奭尹東美沈樂賢以上今加嘉善副司果盧允中前郡守任璛前牧使金履復前郡守金道淳鄭東顯江華經歷李成祜前縣監李昌燮前直講金龍翰前監役李顯模以上今加通政前府使徐赫修今加嘉義前直長李熙輔典設別檢高敬基以上今加通政
정조 14년
兵批判書李𡊠進參判未差參議未差參知李師濂入直進左承旨趙衍德進以趙宅鎭爲兼司僕將金履煥爲忠壯將鄭宅昌爲都摠經歷李邦祜爲都摠都事同知單崔潤祥僉知單尹在復趙榮豐成東一
정조 14년
承旨前望單子入之趙衍德柳文養姜垣落點
정조 14년
趙衍德以吏批言啓曰前判府事兪彦鎬敍用事命下矣當爲置處而領敦寧一窠他大臣今方見帶本曹無相當窠依例送西之意敢啓傳曰知道
정조 14년
趙衍德以吏批言啓曰行右參贊韓光會今陞輔國參贊之職例不得仍帶依例送西之意敢啓傳曰知道
정조 14년
尹行任以兵批言啓曰前判府事兪彦鎬敍用送西事命下矣當爲隨品置處而領中樞一窠判中樞二窠他大臣今方見帶依例從座目加設判中樞下批之意敢啓傳曰知道
정조 14년
尹行任以兵批言啓曰右參贊韓光會自吏曹送西矣資級係是輔國當爲知中樞下批而時無見窠依例作闕下批之意敢啓傳曰知道
정조 14년
再政判府事單兪彦鎬知事單韓光會以黃壽海爲彌助項僉使李晉秀爲都摠都事李衍九爲守門將副司果單方允哲李潤基
정조 14년
兵曹以申大謙爲摠戎中軍
정조 14년
傳于曺允大曰老人之事何待窠出今日政老職陞資而未經實職人政官待開門牌招開政同樞僉樞加設擬入待肅拜減下若在外難以自力上來則令該道卽報兵曹草記減下此後京外老職之追後下批者朝官則皆依此例加設擬入而減下亦依此例士庶則竝單付樞銜事分付該曹不必待政擧行加設與單付隨其下批皆以口傳當日內卽爲之意一體分付該曹
정조 14년
傳于曺允大曰吏兵曹所管被謫蒙放秩前判府事兪彦鎬前縣監李熻前校理金昌祿禁錮秩前府使安廷玹前郡守李謙煥韓光傅李忠佐前縣令李英澤前縣監尹得愚金胤行前宣傳官金益彬前別將李再靖前僉使李彦邦前萬戶張泳金道恒李仁煥李允益李德一金鎭翼宋錫裕奪告身秩前牧使兪漢雋前府使金魯岳李殷昌李漢籌前郡守金思䄷徐命珪柳秉均尹昶鄭昌期前判官李㝡源兪漢敦前縣令吳晉秀前縣監沈達漢趙雲絅李宗魯尹光柱朴吉源鄭謙煥張齊斗金在明前察訪安宗厚前都事金應斗前假注書李德鉉前營將李昌培前宣傳官沈公俊前虞候具載敬前僉使張泳削奪官爵秩前監司安兼濟給牒秩前府使崔重敎李尙烈前郡守李廷範前判官李宜耆前縣監尹寅國金守默金啓淳前察訪權烋前德新守爀前掌令吳益煥前令李俊永前博士玄杞前監役李有榦前忠義李彦儒李宗憲前別將張漢樞前萬戶辛在復前裨將元啓葳永不敍用秩前府使尹守默前縣監閔廷桓罷職不敍秩前縣令徐命存前縣監尹載伋罷職秩前牧使兪漢雋吳在文前府使朴光遇柳晦源韓栢林前郡守尹昶徐命珪金鎜洪善養柳秉均申偗前判官李宜耆兪漢敦李㝡源曺命峻前縣令吳晉秀吳在斗鄭文在李翊永前縣監張齊斗李宗魯鄭謙煥趙雲絅李命暹閔師宣金思羲南公轍鄭述仁前都事文極孝前典籍李德升前參奉兪耼柱前營將李寬徵前別將尹宅莘崔廷彬居中秩前府尹李頤祥前牧使李潤國牧使李元采前府使李邦榮韓光近府使金聖規李鵬運前郡守尹弼秉郡守沈喜永金絅采縣監李敦源洪樂敎丁好南宋畊玉李益洙柳誨李良會鄭涑申大羽李東浚察訪李敏佐李勉李甲龍參奉王爾賓前中軍李孝承李相豐宣傳官李英大武兼李喆懋沈弘祖守門將高景洙沈象奎哨官兪孝澤朴瓊崔齊一徐命託嚴聖直萬戶趙興麟崔德顯居下秩前牧使兪漢雋徐簡修前府使洪繼哲趙瑗洪百游林浚浩李晦植具紞前郡守趙燮兪國柱尹𡊠鄭存玉洪秉文許霔前縣令韓翼增李默運前縣監洪徽河李一源趙廷獻李秉晟趙好彦尹聚東韓光傅申處文徐有器李之英洪九瑞鄭謙煥柳頤玄金師柱李榏李景烈徐有容前察訪吳大坤朱重翁慶邦運鄭基煥李嗣萬前都事許混元修良前營將趙命鎭前中軍金箕昇前僉使呂從周崔海秀李光復朴再弘姜文龜李世豐李碩采李枝昌崔世昌前萬戶朴大源李允益李光軫李時元成德勳朴萬興林益盛趙德觀金挺大朴道曾張載衡趙齊崙前別將陸重秀張福綏金寶聲康允百前權管曺潤亨洪應龜徐文洽前部將梁興龍前習讀李輔聖韓大成高道完前哨官金宇坤權薰李泰亨金錫彬兪漢祚等二百二十一人竝罪名蕩滌禮曹所管墨名及停擧儒生李偉浩等二十人竝罪名蕩滌禁府所管未及發配秩前府使姜前察訪高殷泰未及拿來秩前監司李秉模前牧使吳在文前府使李膺運柳心源黃泰彦府使李禹鉉前縣監鄭斗榮沈耉賢縣監元宅鎭鄭涑前僉使鄭慶龍兪漢宗金宗燁萬戶黃仁爀保放秩前府使洪和輔前府使李顯道徒流秩定州金履素朔州鄭昌聖通津高玄鐵江陵李彙旌善閔心爀黃州李潤堋牙山徐弘規淸州申曮沔川睦萬中申耆天安尹致性德山徐簡修忠州洪元燮公州魚用謙舒川李錫心康津閔慶世趙應鉉鄭駿采洪九瑞錦山姜世綸金溝李夏保全州尹光濩長興趙鎭井光陽李慶麟丹城鄭信達咸陽李得駿長鬐柳煥輔熊川宋徵一鄭光國仁同金衡柱金海鄭爀河東李洪載昆陽李迪機張許𣷯巨濟洪百游昌原權裕鄭勖世咸興洪龍壽等五十六人竝放罪名蕩滌三陟閔致和谷山金魯成昌城李廷枵江界崔鍾岳光陽咸德倫康津趙嵎金鼎九羅州李魯春柳增萬靈光白仁煥珍島李昌京濟州尹範聖金海辛漸南海吳大益河東李克生泗川宋迪中瑞川僧淸潤茂山李萬軾慶興申湜龍宮柳仁培靈巖文載質放逐秩金履準許根玄杞尹文淵等二十五人竝放刑曹所管京囚推及輸疑秩白占卜等十一人竝放諸道流竄秩順天李時燁等四人竝減等慶興延德潤等八百十三人竝放
정조 14년
曺允大以禮曹言啓曰元子定號祗告太廟頒赦八方此實宗社億萬年無疆之休其在擧國同慶之忱宜有飾喜之道今番慶科以增廣擇日擧行何如傳曰允
정조 14년
曺允大以禮曹言啓曰今此元子定號頒赦陳賀時諸道所封箋文中楊州牧使李儒敬以應封官兼別軍職故各爲封箋鳳山郡守王漢禎雖非應封官亦以別軍職封箋矣一體看品捧入之意敢啓傳曰允
정조 14년
柳文養以內醫院都提調提調意啓曰內醫李玄圭旣已加資御醫差下何如傳曰允
정조 14년
姜垣以司憲府言啓曰頒赦百官加爲之事命下矣推考傳旨已承授未及照律者自臣府依例爻周之意敢啓傳曰知道
정조 14년
姜垣以備邊司言啓曰今下綸音中結稅漁稅鹽稅船稅場稅寺稅等應列於稅摠者分數減除事命下矣當此擧國鼓舞之慶宜施前古曠絶之澤結稅則以今庚戌結錢限十分一漁稅鹽稅船稅五分一除減各道各邑場秩令各該邑限一朔蠲減寺稅各道監兵水營及各邑所管寺刹稅役之多少有無無以詳知令各該道自監營至列邑而計一年所捧限十分一蠲減後使之成冊修報至於西北兩道則旣無結錢實惠無以下究各該邑民結所納中依結錢例亦限十分一除減之意分付何如傳曰允綸音中寺稅云云指義僧番錢之謂也草記中以寺役爲說尤好此則異於經費之給貸特減什二京畿貢蟹除防納邑外一竝蕩滌可也
정조 14년
趙衍德以司僕寺一二提調意啓曰謹依別單判下內寺書吏一人木一疋布一疋書吏一人輦直二名牽馬陪二名各木一疋理馬二名養馬二名各布一疋巨達二十名各米三斗分等施賞之意敢啓傳曰知道
정조 14년
尹行任以扈衛廳大將意啓曰依下敎本廳軍官三十人抄擇精潔無頉之類別將鄭潤弼率領經宿於本廳待開門依例替直之意敢啓傳曰知道
정조 14년
趙衍德以扈衛廳大將意啓曰謹依成冊判下本廳入直軍官李昌潤等十三人處各米三斗陪旗手一名軍士二名處各米二斗分等施賞之意敢啓傳曰知道
정조 14년
尹行任以訓鍊都監言啓曰依下敎弘化門入直軍一百名哨官吳亨喆集賢門入直軍十五名哨官李運祥昨日以精潔者各別抄定竝爲留宿於北營今朝入送替直而弘化門軍一百名則使之移直於銅龍門之意敢啓傳曰知道
정조 14년
趙衍德以訓鍊都監言啓曰依下敎永肅門入直充入次局出身二十五人昨日以精潔之類各別抄定使之留宿於北營今日入送直所之意敢啓傳曰知道
정조 14년
尹行任以禁衛營言啓曰別軍職金爔口傳下敎內銅龍建陽等門入直軍一百名內六十名與弘化門入直訓局軍替代移直事命下矣今日當次入直軍中六十名另擇精潔之類令把摠成彦霖哨官韓有文率領經宿於新營而臣亦一一躬檢後入送替直於弘化門之意敢啓傳曰知道
정조 14년
領敦寧府事洪樂性箚曰伏以皇天篤眷祖宗默佑元子誕降宗社有托神民胥悅環東土數千里含生之倫莫不鼓舞欣躍歡聲喜謳洋溢寰宇如臣之職忝藥院夙夜顒祝者其所欣忭舞蹈百倍他人曷庸形喩其萬一哉日吉辰良七日誕滿縟儀順成我東方億萬年無疆之休鞏泰之基自今伊始歡慶頌祝彌切彌篤卽伏見內局書啓下者臣亦蒙錫馬之典恩寵優渥惶感交極臣當此國有大慶之日適叨保護之任日承起居少伸忱誠此於臣榮幸莫大者況數日直宿固是臣分之宜而旣無寸勞濫承隆賞愧悚萬萬措躬無所伏乞聖明亟收誤恩以重賞典以安私分焉答曰省箚具悉卿懇景貺潛周宗社神人有托卿於是時適叨藥院之任與有幸矣循例賞典安庸辭爲卿須安心領受仍傳曰此批答遣史官傳諭
정조 14년
庚戌六月二十四日卯時上御仁政殿陳賀入侍時行都承旨洪檍左承旨鄭東浚右承旨李祖承左副承旨李鼎運右副承旨徐瀅修同副承旨尹行任記事官徐有聞假注書柳師模記注官白慶楷金鳳顯檢校直閣徐鼎修李晩秀原任直閣鄭大容等以次侍立訖上具遠遊冠絳紗袍出萬安門乘輿詣仁政殿降輿詣板位行王大妃殿進賀禮引儀唱殿下鞠躬四拜興平身上行四拜禮降位跪承文院官員奉致詞跪進上授近侍還奉案上禮曹郞官奉箋文跪進上授近侍還奉案上濟用監官員奉表裏跪進上授近侍還奉案上上俯伏興平身詣祗迎板位近侍奉龍亭出上鞠躬平身仍詣板位行惠慶宮進賀禮上曰各差備官皆令預待毋或遲滯事分付可也賤臣承命出傳引儀唱殿下鞠躬再拜興平身上行禮如上儀禮畢上入小次侍衛承史排立殿內上出御殿上上曰行禮可也引儀唱宗親文武百官鞠躬四拜興平身百官行先四拜訖致詞上曰日熱如此後四拜外中間四拜皆以俯伏興平身擧行各殿陳賀致詞宣讀節次皆除之以俄者親行例爲之可也祖承承命出傳上曰太學儒生陳賀後當與內閣進箋皆令入來待于賓廳事分付可也賤臣承命出傳上曰檢校直閣李晩秀卽令入來可也賤臣承命出傳晩秀進讀綸音宣敎官宣讀敎文百官跪拜山呼行禮如儀引儀宣讀各處箋目訖上命檍書傳敎曰産室廳都提調以下竝依例書啓引儀唱禮畢上曰俄下綸音令政府依例頒布中外事承旨出傳可也行判中樞府事李福源左議政蔡濟恭右議政金鍾秀等以次進前福源曰皇天祖宗默垂眷佑元良誕降神人有托實我東億萬年無疆之休七日已屆縟儀載擧臣等不勝歡忭蹈舞之至不知所以仰達矣濟恭曰元子誕降之辰日氣淸明瑞雲蔥籠佳兆奇徵人莫不稱賀雖以今日言之群情皆願淸明而忽自昨夕積雨開霽日氣淸朗至于今朝縟儀順成天心大可見也億萬年頌祝之忱有不勝形達矣鍾秀曰十八日瑞雲繚繞宮林天實告以佳慶臣聞家人之稱傳不勝忭頌之至矣福源曰朝氣尙熱臨殿勞動聖體若何上曰一樣矣日氣之淸明誠亦異且幸矣陳賀後宜有同慶之道貢市人惠政自可依例爲之而至於外邑減耗之方有難區處矣濟恭曰臣與右相亦有所酬酢者耗條蠲減在郡邑則所失雖不足論至於營耗則以此爲支放之資所關亦非細矣上曰惠廳均廳亦多給代之例矣濟恭曰給代有難支當矣鍾秀曰給代之道誠難矣濟恭曰營閫支放之不足不可不念矣上曰久還則名存實無拯劣米數亦不多而結錢蕩減亦難全數爲之魚鹽船場等稅及僧徒稅納皆量宜蠲減然後可以均被惠政卿等從長回啓可也鍾秀曰大體言之雖盡數蕩減有何不可而耗條則給代甚難其他稅役量宜蠲減誠好矣上曰雖使如此不過分錢蒙惠而已士庶耆耉之一竝加資亦爲均惠之道俄下綸音卿果聞之乎濟恭曰臣等俄已仰聆而誠爲廣惠之道矣鍾秀曰日昨赦典中添書下者恐多過中之擧矣上曰今日何如是爲言乎鍾秀曰隄防有不可不嚴故敢此仰達矣上曰適有飯羹當頒下卿等暫待于賓廳可也仍命侍衛先出上乘輿出仁政門由協陽門御熙政堂上曰內閣進箋爲之鼓吹入之斯速擧行日熱如此別雲劍外堂上侍衛皆立階下儒生等一竝呼入進箋而箋文宣讀節次則除之只行先後四拜可也上曰藥房書啓入之直宿自今日退去可也檍曰臣等雖承退去之命醫官則當依前待令矣上曰以前列爲之可也閣臣儒生進箋行禮訖命退諸臣以次退出
정조 14년
庚戌六月二十四日辰時上御重熙堂右承旨同副承旨入侍時右承旨李祖承同副承旨尹行任記事官徐有聞記注官白慶楷金鳳顯以次進伏訖上曰左承旨入侍出榻敎賤臣承命出與左承旨鄭東浚偕入進伏上命書傳敎曰産室廳都提調洪樂性鞍具馬一匹面給提調吳載純加資副提調洪檍正卿陞擬捲草官韓光會報恩縣監朴準源加資假注書柳師模陞六兼春秋金鳳顯外職陞敍待令醫官康命吉功勞可貰熟馬一匹面給守令待窠調用周命新李敬培別掌務官康晉三上掌務官李玄圭竝依例加資別入直醫官金應壽卽壬申隨行之人與金泰儉李翊臣金順行依例加賀醫官金光國方禹疇日淺竝半熟馬一匹賜給引儀崔烶外職陞敍奏時官高品付料書員司謁除授其餘直宿員役醫女下隷等令該曹參考壬申年例分等施賞又命書傳敎曰慈殿宮進致詞箋文對擧承旨鄭東浚李鼎運加資陳賀時禮房承旨李祖承壬申九月其曾祖爲左承旨今番邦慶其曾孫亦爲左承旨事不偶然禮房加資亦多可據之已例一體加資宣敎官柳文養亦有可據之例加資左右通禮準職除授已準職者陞資贊儀及東西唱引儀陞敍其餘引儀兒馬一匹賜給通禮院事知書員帖加成給又命書傳敎曰産室廳待令內把守別軍職李晉秀準職除授外把守別軍職金爔陞敍西門守門將李潤基房允喆今日政陞六摠郞吳徹常尹昇東外職待窠陞敍將校軍兵等分等施賞後令各該營草記又命書傳敎曰産室廳次知中使熟馬一匹面給本宮傳言色半熟馬一匹賜給出入番中官兒馬一匹賜給待令司謁李德鳳從自願免賤別監金胤修書題除授本宮屬依判下施賞而取考壬申謄錄當宮所屬外皆在勿論而今番自異各殿所屬之其間入番人竝依判下施賞事分付該曹又命書傳敎曰今聞殿宮陳賀進致詞官在前慶禮多有陞六之例今番亦依此陞六事分付又命書傳敎曰藥房提調許遞以副提調陞差副提調代望筒書入又命書榻敎曰判尹許遞秋判老病亦爲許遞今日政以新資人擬入又命書榻敎曰承旨遷轉之代前望單子入之待下批牌招察任上曰承旨出去政望催促可也仍命退承史以次退出
정조 14년
傳于趙衍德曰卽見今月十八日所出咨文我國使行趁來旬徑詣燕河宴所事有此因特旨移咨今日內回咨令知製敎撰進待啓下卽爲安寶騎撥下送事分付
정조 14년
以京畿監司金思穆啓本蠲惠諸條奉行後形止馳啓事傳于尹行任曰今番施惠豈循常例擧行後數爻狀聞事回諭諸道一體分付
정조 14년
傳于趙衍德曰禁府所管徒流案中權應稷該府不錄於配案以致遺漏云一體放送刑曹亦豈無此弊仍配之類令各該道各於名下以要語槪錄條列狀聞事令該府該堂行會
정조 14년
傳于趙衍德曰右副承旨同副承旨入侍
정조 14년
傳于趙衍德曰在外摠管亞三堂許遞前望單子入之待下批牌招察任
정조 14년
副摠管前望單子入之崔夢嵒落點
정조 14년
以吏曹參議丁範祖牌不進罷職傳旨傳于趙衍德曰只推
정조 14년
傳于趙衍德曰今番老職已經實職人豈可以樞銜區處乎摠管多老病行公亦皆稍久竝許遞今日政以老職擬入事分付
정조 14년
傳于柳戇曰戶曹參議李敏輔以點檢進去今日啓下參判許遞今日政陞擬參判事分付該曹前承旨徐秉德以壬申九月注書此時適又陞資事甚稀貴禮曹參判許遞亦令今日政擬入竝待下批牌招察任
정조 14년
傳于趙衍德曰陞資中未經實職者尙夥然禮曹參議姜垣許遞以老職中擬入
정조 14년
尹行任以漢城府言啓曰朝官年七十以上士庶年八十以上各加一資而京中則間三日抄啓事命下矣東部成冊始爲來到故爲先別單書入之意敢啓傳曰知道今日政下批
정조 14년
承旨前望單子入之朴聖泰落點
정조 14년
柳戇啓曰新除授承旨朴聖泰卽爲牌招察任何如傳曰與右承旨許遞年限雖是格外陞資之後豈可以僉樞區處乎此二窠以曾經侍從陞資中可通承宣人今日政先爲擬入待下批牌招察任
정조 14년
趙衍德以吏批言啓曰今番推恩命下之後旣令京兆及各道別單狀啓則似當待其抄啓來到擧行而朝官應資者單子來到故姑先啓下之意敢啓傳曰知道
정조 14년
有政吏批判書吳載純進參判趙鼎鎭牌不進參議丁範祖牌不進左承旨趙衍德進以李性吾崔宇觀爲承旨宋載經爲右參贊李敏輔爲戶曹參判沈觀之爲兵曹參判奇彦鼎爲刑曹參判李復永爲工曹參判呂善亨爲右尹徐秉德爲禮曹參判高益擎爲戶曹參議姜垣爲禮曹參議姜翰爲刑曹參議權之彦爲兵曹參知金載翼爲報恩縣監前同知李休前府使李再煥已上今加資憲前僉知鄭前都正韓後裕前僉知李世述朴獻采李壽仁李守貞愼基慶李紳李義寬已上今加嘉善前副正申師顯前縣監金克行前都事吳彦相前縣監金得衍前令李錫圭祥雲察訪姜德垣寧陵令黃延祚前縣監李熻前僉使康宙前縣監林仁浩已上今加通政知經筵單宋載經同經筵單李𡊠兼春秋單朴道翔崔宇觀爲禮曹參議洪復浩爲江華經歷李命奎爲典設別檢徐有鳳爲碧潼郡守李鎭成爲禮賓參奉金光岳爲戶曹參議蔡顯九爲雲山郡守嘉義孫厚種文世興已上今加資憲嘉善林枝蕃安尙恒已上今加嘉義折衝金海潤金龜瑞咸震輝李東植已上今加嘉善嘉義朴順萬今加資憲嘉善金致明今加嘉義
정조 14년
兵批判書李𡊠進參判未差參議未差參知李師濂入直進右副承旨柳文養進以李東泰金樂洙爲副摠管蔡緯夏爲都摠管咸穎具世勣申㬚爲副摠管尹昌柱崔祏李錄金宗洙李景行李策金光宇李邦鵬魚史弼趙鼎耉爲同知申光健金相丁金道淳金履復權世規金熙尹㫛鄭東顯元重擧高益擎爲僉知鄭德晃爲守門將副護軍單金益彬李潤國李殷昌崔重敎李漢籌張齊斗閔廷桓金光岳韓鼎運副司直單沈豐之金文淳李秉模李度默權鄭東俊李祖承李敬玉李鼎運曺允大金履翼姜垣朴聖泰柳李頤祥韓光近李邦榮尹弼秉副司果單黃載實朴命燮以黃㮋蔡廷夏爲都摠管韓宗濟爲副摠管金慶龍爲同知鄭學畊爲兼司僕將金錫禧李宗憲爲五衛將李重馥爲寧城僉使同知單張景良僉知單鄭學畊鄭習
정조 14년
兵曹口傳政事副司直單朴準源
정조 14년
傳于曺允大曰禮曹參議聞有實恙同副承旨亦在應遞之科竝許遞承旨則前望單子入之待下批牌招察任
정조 14년
禮曹參判刑曹參判前望單子入之禮曹參判元啓英刑曹參判李穦參議權世規落點
정조 14년
傳于柳戇曰未肅拜承旨許遞前望單子入之
정조 14년
傳于曺允大曰係是年限且已肅拜右副承旨許遞與未差之代前望單子入之待下批牌招察任
정조 14년
承旨前望單子入之安鼎大落點
정조 14년
趙衍德啓曰新除授同副承旨安鼎大時在忠淸道沔川地斯速乘馹上來事下諭何如傳曰許遞前望單子入之待下批牌招察任
정조 14년
承旨前望單子入之趙錫龍落點
정조 14년
傳于趙衍德曰同副承旨許遞
정조 14년
柳文養以觀象監提調意啓曰今此新生元子阿只氏藏胎吉日從近推擇事命下矣取考本監所在胎峯謄錄則其中坐向吉利地只是原春道洪川北方面紋巖山下辛坐之原忠淸道報恩縣內俗離下乙坐之原陰城縣五里外防築洞未坐之原三處而入錄已爲年久難保無頉依舊例發送本監相地官更加看審後備望以入待稟下以爲涓吉之地何如傳曰允
정조 14년
曺允大以備邊司言啓曰咸鏡前監司李秉模狀啓有草記回啓之命矣取見其狀本則枚擧茂山前府使李晦植吉州前牧使柳心源牒呈以爲茂山還穀中麥爲六千九百石而以其早霜每每不實有害於民今年則限千石捧上其餘五千餘石以耳麥代捧吉州還穀中牟麥合爲二萬二千餘石而今年多被黃災失稔可慮若以本色責捧則決難準捧備局句管私賑牟七百石作田米二百八十石待秋捧上事請令廟堂稟處矣茂山之木麥不實而不無爲害之慮吉州之麥摠甚多而反有難捧之弊木麥之換以耳麥旣云宜土皮牟之作爲田米又是正穀有益於民無害於公事甚便好竝依狀請施行之意分付何如傳曰允
정조 14년
柳文養以訓鍊都監言啓曰依傳敎弘化門入直軍二十名中兼司僕朴繼源等七名限周年減番良人金遠澤等十三名陞付兼司僕集賢門入直軍兼司僕咸春澤等五名限周年減番金虎門入直軍朴春彬等三十六名三次減番大報壇守直官鄭喜元守僕等二名明禮門入直漢旅楊天柱等三人竝五次減番永肅門局出身廳書員等四名米布間題給事知委戶兵曹之意敢啓傳曰知道
정조 14년
柳文養以禁衛營言啓曰依傳敎産室設廳時銅龍門入直軍四十一名內鄕軍四十名各除上番三次每名給米二斗事發關金海熊川等邑敎師一名自臣營米二斗題給之意敢啓傳曰知道
정조 14년
趙衍德以義禁府言啓曰本府所管流配秩通津高玄鐵江陵李彙旌善閔心爀黃州李潤㻚定州金履素朔州鄭昌聖牙山徐弘規淸州申曮沔川睦萬中申耆天安尹致性德山徐簡修忠州洪元燮公州魚用謙舒川李錫心康津閔慶世趙應鉉鄭駿采洪九瑞錦山姜世綸金溝李夏保全州尹光濩長興趙鎭井光陽李慶麟丹城鄭信達咸陽李得駿長鬐柳煥輔熊川宋徵一鄭光國仁同金衡柱金海鄭爀河東李洪載昆陽李迪機張許𣷯巨濟洪百游昌原權裕鄭勖世咸興洪龍壽竝放罪名蕩滌谷山金魯成江界崔鍾岳光陽咸德倫康津金鼎九靈光白仁煥珍島李昌京濟州尹範聖羅州柳增萬金海辛漸南海吳大益河東李克生泗川宋迪中端川淸潤慶興申湜康津趙嵎龍宮柳仁培靈巖文載質放逐秩許根金履準尹文淵玄杞等竝放事命下矣高玄鐵李彙閔心爀李潤堋金履素鄭昌聖徐弘規申曮睦萬中申耆尹致性徐簡修洪元燮魚用謙李錫心閔慶世趙應鉉鄭駿采洪九瑞姜世綸李夏保尹光濩趙鎭井李慶麟鄭信達李得駿柳煥輔宋徵一鄭光國金衡柱鄭爀李洪載李迪許𣷯洪百游權裕鄭勖世洪龍壽金魯成崔鍾岳咸德倫金鼎九白仁煥李昌京尹範聖柳增萬辛漸吳大益李克生宋迪中淸潤申湜趙嵎柳仁培文載質許根金履準尹文淵玄杞等放送事分付各該道臣之意敢啓傳曰旣有先擧行後狀聞之命則豈可如是列書草記乎此草記勿施只以頒下別諭卽爲擧行後狀聞之意分付措辭爲之可也
정조 14년
賑恤廳啓目粘連鳳山郡守王漢禎長淵縣監李弘遠自備各穀至於一千二三百石之多誠爲可嘉合施褒賞是白遣瑞興前府使韓栢林自備穀數不過三百餘石論賞一款別無可論是白乎旀各邑願納民人等竝令該曹考例稟處何如判付啓長淵縣監李弘遠施以璽書表裏之典願納人谷山折衝洪夏範平山水軍金德連新溪鄕人廉時玉鳳山鄕人康就謙長淵閑良許斗贊等旣因特敎加資而本道賙饑卽丙申以後初有之擧其在勸善奬勞之道不可與諸道比同竝令道伯起送後仍令兵曹巡將啓下渠欲還歸亦卽減下事分付以此意亦令政院下諭該道爲良如敎
정조 14년
吏曹判書吳載純疏曰伏以惟天惟祖宗默垂眷佑泰運鼎新离暉繼明虹雲之異瑞交呈震夙之昌期誕啓宗社有托黎庶係望縟儀載擧寶籙冞隆環東一域咸囿於鼓舞歡忭之中如臣之世受厚恩義篤同休者其延頸蹈足之忱尤當如何哉仍伏念臣猥忝藥院之任獲睹莫大之慶祝願遂矣榮幸極矣有何微勞之可紀而聖心悅豫霈澤旁流晉秩之誤恩遽及於臣身聞命震悸罔知所以措躬也噫臣以庸陋無似濫沐洪造喣濡涵育浹肌淪髓拂拭庇覆如傷若保致位八座之列歷踐淸要之任涯分踰溢以榮爲懼居常懍懍若隕淵谷而至若崇政峻秩尤豈臣夢寐之攸及哉隆私未報於涓埃新恩冞隆於河海顧臣滿盈之災負乘之懼固不足恤而在聖朝愼賞之政豈不有累也哉章皇出肅雖緣歡欣之極未暇及於臣私而其不可憑恃寵靈因仍蹲冒以玷有國之名器也決矣玆敢短章陳籲仰瀆崇聽伏乞天地父母特垂諒察亟收臣新授資秩以卒終始生成之澤千萬幸甚答曰省疏具悉卿其勿辭行公
정조 14년
漢城判尹洪檍疏曰伏以皇天垂祐祖宗陰騭先聖舊甲慈宮晬辰聖嗣誕降位號大定聖孝增含飴之養邦運屬重光之會吾東億萬年泰山盤石之休實基於此帀域臣庶歡忭惟均況臣獲忝嘗藥之列與睹彌月之慶區區欣幸之懷益不勝蹈舞踴躍之至仍伏念臣以樗散之材蒲衰之質幸際千一之會抆拭於衆棄之中奬拔於人望之外數年之間歷揚內外華貫膴職節次推遷榮寵燀爀世無倫比惶愧感激不知死所惟以身不自有不憚夷險爲一半分報答之地矣乃於國有大慶之日銀臺藥院之任有隕自天庚牌儼臨臣驚感忭聳竭蹶趨命密近龍光快覩盛事自顧榮幸實非始望所及志願滿足更無餘憾不意伏承傳敎下者以臣藥院之勞特擢爲資憲大夫漢城府判尹繼有藥院提擧之命噫嘻以臣之受恩於國家者雖磨頂而放踵猶不足報其萬一則矧此七日直宿祗是歡欣慶忭於誕彌之辰而已元無毫絲勞勩於刀圭之末則上而輕授恐乖明王愛嚬之義下而冒濫實招古人罔功之譏而當此邦慶之無前縱曰賞加之有例循資晉秩卽是故常今何可擺脫常規超階躐等若是其無難也哉且八座之班嘗藥之職位望崇顯責任至重苟非資器地望爲輿論朝議所歸者莫宜居之臣之庸陋短拙百不及人之狀日月之明必無遺照而半載之間驟進三資不次超遷臣是何人得此稀世之誤恩殊寵也聞命震惕五內靡定過福之憂致寇之災雖不暇自恤而其爲辱聖簡而玷名器非細故也玆敢瀝血陳懇仰瀆崇嚴伏乞聖明特垂鑑諒亟收臣新授資級以重公器以安私分不勝大願答曰省疏具悉卿其勿辭行公
정조 14년
副摠管洪文泳疏曰伏以惟天惟祖宗誕垂冥佑元子宮誕降賀儀載擧我東方億萬年無疆之休實基於此臣民慶忭八域惟均仍伏念臣門戶孤寒性質愚魯無足備數於任使之末而偏蒙洪造濫躋下大夫之列涯分已足榮耀愈極闔門感戴進塗一步尤非臣夢寐之所敢到日前待罪騎省直次忽伏奉晉擢之命以臣爲嘉善大夫都摠府副摠管臣聞命惝怳五內失守繼之以感淚被面噫貳卿崇秩卽命德之器也上不可以濫授下不可以冒膺而況文學贍博才猷茂著者布在朝列不患無人而臣則位望素淺踐歷無多直一倥倥賤品耳惟我聖上則哲之明臣之本末長短宜無所遺照而格外恩數忽地玷辱群情駭惑私心兢惶而身在禁闥之內逃遁不得晏然出肅若已固有其爲壞廉防而累聖簡爲如何哉玆陳由中之懇仰瀆崇嚴之聽伏乞聖明諒臣言非出飾讓亟收新授資級以重官方以安微分不勝幸甚答曰省疏具悉卿其勿辭行公
정조 14년
庚戌六月二十五日辰時上御重熙堂同副承旨入侍時同副承旨柳文養假注書趙台榮記注官白慶楷金鳳顯以次進伏訖上曰昨日陞資亞堂亞尹其中亦有職務相妨竝許遞今日政以老職人差代戶曹參議亦爲許遞與禮曹參議之代一體差出出榻敎上曰兵曹判書入侍賤臣承命出與兵曹判書李𡊠偕入進伏上曰加設同僉樞當出幾望耶𡊠曰同知僉知當各出十五望矣上曰其中可合亞三堂亞尹人自東銓差擬則同僉樞望似不至夥多矣𡊠曰然矣上曰今日政新除授該曹亞三堂及摠管待下批牌招察任出榻敎𡊠曰白徒巡將本無定窠每於啓下之際不無淆雜數多之弊甚至於受錄而不入省記者多此非法意自今定以十五窠從其文武之數參互書入則可無冒濫之患以此定式施行何如上曰依爲之出擧條𡊠曰數年以來將窠區處未免過多有失法意此蓋銓曹不善對揚之致臣亦不勝惶悚而今無變通之道若欲勿施則渠輩齎鬱之歎當復如何臣意則將窠中已付實職者竝姑勿論自今申明舊典只以訓主一窠次次區處毋或闊狹事定式施行何如上曰依爲之出擧條上曰未肅拜承旨許遞前望單子入之待下批牌招察任出榻敎命退諸臣以次退出